पाएं अपने शहर की ताज़ा ख़बरें और फ्री ई-पेपरडाउनलोड करें
रांची। देवघर के करौं अंचल के सीओ अनिल कुमार यादव को पुलिस का भय सता रहा है। इस वजह से वे अपने सरकारी आवास में रात ही नहीं बिताते हैं। सीओ को आशंका है कि रात में घर में अकेले रहने पर उन्हें नायकधाम मंदिर में हुई पुलिस फायरिंग के उस आदेश पर जबरन दस्तखत करने को मजबूर किया जा सकता है, जो उन्होंने कभी दिया ही नहीं था। सीओ ने इसके लिए जिले के उपायुक्त और एसपी को पत्र लिखकर सुरक्षा की गुहार लगाई है। साथ ही राज्य के डीजीपी व अन्य वरिष्ठ पुलिस अधिकारियों से तत्काल करौं थाना प्रभारी के खिलाफ कार्रवाई का अनुरोध किया है।
पुलिस पर आरोप
सीओ ने पत्र में लिखा है कि करौं थाना पुलिस फायरिंग को उचित ठहराना चाह रही है। इसके लिए आदेशकर्ता दंडाधिकारी के तौर पर उनके नाम का इस्तेमाल करने की साजिश रची जा रही है। करौं थाना प्रभारी जगदीश प्रसाद केथल ने एफआईआर में लिखा है कि घटना में सीओ भी घायल हुए थे। थाना प्रभारी ने इसका मेडिकल सर्टिफिकेट भी बनवा लिया है। वह न तो घायल हुए और न ही गोली चलाने का आदेश दिया था।
नायकधाम मंदिर में 21 अप्रैल 2013 को यज्ञ का आयोजन हुआ था। मंदिर में आधिपत्य को लेकर दो गुटों में बरसों से विवाद है। इसलिए वहां बड़ी संख्या में पुलिस तैनात थी। यज्ञ मंदिर परिसर के बाहर होना तया हुआ था।लेकिन, कुछ महिलाएं जबरन अंदर घुसने लगीं। पुलिस ने रोका तो लोग पत्थरबाजी करने लगे। पुलिस ने आत्मरक्षा में कुल 51 राउंड फायरिंग की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva zho_Hant eng_Latn